जाथायनि सायाव मिथिनानै मोननाय बादिब्ला थांनाय 20 फेब्रुवारी रबिबारनि मोनाबिलि समाव बालि गाव गामिनि थागिबि जिलि राभानि न’खराव फिसाय मुन राभा गैयैखौ खाबु लानानै सिनाय मोनै सानैसो दुथां सेंग्राफोरा मोनाबिलि 8.00 रिंंगासोयाव हाबनानै जिलि राभानि खाफाल आरो मोखां खर’ बाहागोयाव गोबौ हाथियारजों दाननानै गालांदोंमोन। लोगोसे ब्रै बोसोर बैसोनि फिसाजो सेबा राभाखौबो खावलाय फारसे गोबौ हाथियारजों दाननायनि उनाव देरसिन फिसाजो परबि राभाखौ दैखार लांदोंमोन।